RATCH จ่อชงผถห.ไฟเขียว “เพิ่มทุน” ลุยโครงการใหม่ 27 เม.ย.นี้
RATCH เตรียมจัดประชุมผู้ถือหุ้น 27 เม.ย.นี้ พร้อมขออนุมัติเพิ่มทุนไม่เกิน 769.23 ล้านหุ้น มีแผนลงทุนโครงการทั้งในและต่างประเทศ เพื่อผลักดันมูลค่ากิจการ แตะ 2 แสนลบ. และเพิ่มกำลังผลิตไฟฟ้าเป็น 1 หมื่นเมกะวัตต์ภายในปี 2568
RATCH เตรียมจัดประชุมผู้ถือหุ้น 27 เม.ย.นี้ พร้อมขออนุมัติเพิ่มทุนไม่เกิน 769.23 ล้านหุ้น มีแผนลงทุนโครงการทั้งในและต่างประเทศ เพื่อผลักดันมูลค่ากิจการ แตะ 2 แสนลบ. และเพิ่มกำลังผลิตไฟฟ้าเป็น 1 หมื่นเมกะวัตต์ภายในปี 2568
21 เม.ย. 2565

บริษัท ราช กรุ๊ป จำกัด (มหาชน) หรือ RATCH เปิดเผยว่า บริษัทเตรียมจัดประชุมสามัญผู้ถือหุ้นประจำปี 2565 ในรูปแบบประชุมผ่านสื่ออิเล็กทรอนิกส์ (E-AGM) ในวันที่ 27 เมษายน 2565 เพื่อขอมติผู้ถือหุ้นเพื่ออนุมัติการเพิ่มทุนจดทะเบียนของบริษัทจาก 14,500,000,000 บาท เป็น 22,192,307,700 บาท โดยการจัดสรรหุ้นสามัญที่ออกใหม่จำนวนไม่เกิน 769,230,770 หุ้น มูลค่าที่ตราไว้หุ้นละ 10 บาท
ทั้งนี้ เพื่อเสนอขายแก่ผู้ถือหุ้นสามัญเดิมของบริษัทตามสัดส่วนการถือหุ้น ซึ่งไม่จัดสรรให้ผู้ถือหุ้นที่จะทำให้บริษัทมีหน้าที่ตามกฎหมายต่างประเทศ (Preferential Public Offering: PPO) โดยกลุ่มผู้ถือหุ้นใหญ่อย่าง การไฟฟ้าฝ่ายผลิตแห่งประเทศไทย หรือ กฟผ. เตรียมเพิ่มทุนเต็มจำนวนตามสัดส่วนการถือหุ้นร้อยละ 45
ด้าน นางสาวชูศรี เกียรติขจรกุล กรรมการผู้จัดการใหญ่ หวังนำเงินเพิ่มทุนเพื่อเพิ่มศักยภาพในการดำเนินธุรกิจ โดยมีแผนการลงทุนในโครงการต่างๆ ทั้งในและต่างประเทศ เพื่อผลักดันมูลค่ากิจการ 2 แสนล้านบาท และเพิ่มกำลังผลิตไฟฟ้าเป็น 1 หมื่นเมกะวัตต์ภายในปี 2568 เดินหน้ายุทธศาสตร์สร้างการเติบโตอย่างยั่งยืน